
LĒMUMS
Jūrmalā
	2026. gada 27. augustā
	
	Nr.
	452


	Par dalību Nordplus programmas projekta “Krāsu pētnieki: piedzīvojumi Ziemeļvalstu un Baltijas valstu pasaulē” pieteikuma konkursā un tā īstenošanu apstiprināšanas gadījumā
	(protokols Nr. 10, 31. punkts)


Pamatojoties uz Pašvaldību likuma 4. panta pirmās daļas 4. punktu un Nordplus Junior izsludinātā konkursa projekta pieteikumu Nr. NPJR-2026/10136 sagatavošanu, atbilstoši Ziemeļvalstu Ministru padomes Nordplus programmas vadlīnijām, Jūrmalas valstspilsētas attīstības programmas 2023. – 2029. gadam, kas apstiprināta ar Jūrmalas domes 2022. gada 15. septembra lēmumu Nr. 409 “Par Jūrmalas valstspilsētas attīstības programmas 2023. – 2029. gadam un Jūrmalas valstspilsētas attīstības programmas 2023. – 2029. gadam Stratēģiskā ietekmes uz vidi novērtējuma Vides pārskata apstiprināšanu”, Rīcības plāna 2023. – 2029. gadam Rīcības plāna 2023.–2029. gadam prioritātes “Konkurētspējīga, pieejama un iekļaujoša izglītība” (I), rīcības virziena “Augsti kvalificēti, kompetenti un uz izcilību orientēti pedagogi” (I1), uzdevuma I1.1. “Nodrošināt intelektuālo kapacitāti izglītības iestādēs, veicinot zināšanu apmaiņu” darbībai I1.1.7. “Starptautiskās sadarbības veicināšana mūsdienīgas un kvalitatīvas izglītības attīstībai” un rīcības virziena “Izglītības satura un procesa attīstība” (I2), uzdevuma I2.1. “Uzlabot izglītības pakalpojumu kvalitāti un efektivitāti” darbībām I2.1.3. “Vides izglītības veicināšanas pilnveide visās izglītības iestādēs ekoskolas statusa iegūšanai un saglabāšanai” un I2.1.5. “Starptautiska un valsts mēroga projektu īstenošana konkurētspējas veicināšanai”, ņemot vērā Jūrmalas domes 2024. gada 29. augusta noteikumu Nr. 5 “Eiropas Savienības un citu ārējo finanšu instrumentu līdzfinansētu projektu īstenošanas kārtības Jūrmalas valstspilsētas pašvaldībā noteikumi” 7. punktu un Jūrmalas domes Izglītības, jaunatnes un sporta jautājumu komitejas 2026. gada 13. augusta atzinumu (protokols Nr. 1.2-11/60), Jūrmalas dome nolemj:
1. Atbalstīt Jūrmalas Kauguru vidusskolas dalību partnerībā ar projekta vadošo partneri – Kauņas Jura Dubkeviča proģimnāziju (Lietuva) NordPlus atklātā projektu pieteikumu konkursā ar projekta pieteikumu “Krāsu pētnieki: piedzīvojumi Ziemeļvalstu un Baltijas valstu pasaulē” (“Color Explorers: Adventures Across the Nordic–Baltic World”) (turpmāk – Projekts) un uzsākt Projekta īstenošanu.

2. Noteikt Projekta mērķi – attīstīt radošumu, pašizpausmi, pārliecību un agrīnu starpkultūru kompetenci. Iegūt pieredzi saziņā angļu valodā, sadarbojoties ar vienaudžiem no citām Ziemeļvalstīm un Baltijas valstīm, kā arī izprotot kultūras līdzības un atšķirības, izmantojot vizuālo mākslu.
3. Noteikt ieguvumus no Projekta īstenošanas – veicināts izglītojamo radošums, izziņas prasmes un interese par apkārtējo pasauli, kā arī izglītojamo iepazīšanās ar Ziemeļvalstu un Baltijas valstu kultūru, tradīcijām un dabas daudzveidību.
4. Noteikt Projekta īstenošanas laiku no 2026. gada 1. oktobra līdz 2028. gada 31. augustam.

5. Noteikt Jūrmalas Kauguru vidusskolas kā Projekta partnera kopējās indikatīvās izmaksas 8940,00 euro (astoņi tūkstoši deviņi simti četrdesmit euro un 00 centi) saskaņā ar šī lēmuma pielikumu, t.sk. attiecināmo izmaksu summa 8940,00 euro (astoņi tūkstoši deviņi simti četrdesmit euro un 00 centi), kur Ziemeļvalstu Ministru padomes finansējums ir 100 procenti jeb 8940,00 euro (astoņi tūkstoši deviņi simti četrdesmit euro un 00 centi).
6. Projekta iesnieguma sagatavošanu un iesniegšanu Ziemeļvalstu Ministru padomes Nordplus programmas Nordplus Junior konkursa organizētāja – Kauņas Jura Dubkeviča proģimnāzijas atklātā projektu konkursā līdz 2026. gada 31. augustam uzdot Jūrmalas Kauguru vidusskolai un uzsākt Projekta īstenošanu.
7. Projekta norises gaitu pārraudzīt Jūrmalas Izglītības pārvaldei un Jūrmalas valstspilsētas administrācijas Attīstības pārvaldes Stratēģiskās plānošanas nodaļai.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

